EkBass/fiwiki-20250220-pages-articles huggingface dataset:
Sveitsi kesäolympialaisissa 1936

Sveitsi osallistui Berliinin kesäolympialaisiin 1936 174 urheilijan joukkueella. Maa saavutti urheilulajeissa 15 mitalia, joista yksi oli kultainen, yhdeksän hopeisia ja viisi pronssisia. Maa sai voimistelusta yhdeksän mitalia, eli yli puolet kisojen kokonaissaaliistaan. Kisojen mitalitilastossa Sveitsi sijoittui 16. sijalle. == Mitalistit == === Kultaa === * Georges Miez — Voimistelu, miesten permanto === Hopeaa === * Arthur Schwab — Yleisurheilu, miesten 50 km kävely * Edgar Buchwalder, Ernst Nievergelt ja Kurt Ott — Pyöräily, miesten maantieajon joukkuekilpailu * Eugen Mack — Voimistelu, miesten moniottelu * Michael Reusch — Voimistelu, miesten nojapuut * Eugen Mack — Voimistelu, miesten hyppy * Eugen Mack — Voimistelu, miesten hevonen * Josef Walter — Voimistelu, miesten permanto * Albert Bachmann, Walter Bach, Eugen Mack, Georges Miez, Michael Reusch ja Edi Steinemann — Voimistelu, miesten joukkuekilpailu * Hermann Betschart, Alex Homberger, Hans Homberger, Karl Schmid ja Rolf Spring — Soutu, miesten pariaironelonen === Pronssia === * Ernst Nievergelt — Pyöräily, miesten maantieajon yksilökilpailu * Albert Bachmann — Voimistelu, miesten hevonen * Eugen Mack — Voimistelu, miesten permanto * Max Bloesch, Rolf Fäs, Willy Gysi, Erland Herkenrath, Ernst Hufschmid, Willy Hufschmid, Werner Meyer, Georg Mischon, Willy Schäfer, Werner Scheurmann, Edy Schmid, Erich Schmitt, Eugen Seiterle, Max Streib, Robert Studer ja Rudolf Wirz — Käsipallo, miehet * Hermann Betschart, Alex Homberger, Hans Homberger ja Karl Schmid — Soutu, miesten nelonen == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Norja kesäolympialaisissa 1936

Norja osallistui Berliinin kesäolympialaisiin 1936 70 urheilijan joukkueella, jotka osallistuivat 12 eri lajiin. Maa saavutti urheilulajeissa kuusi mitalia, joista yksi oli kultainen, kolme hopeisia ja kaksi pronssisia. Kisojen mitalitilastossa Norja sijoittui 18. sijalle. Avajaisseremoniassa Norjan lippua kantoi pituushyppääjä Otto Berg. == Mitalistit == === Kultaa === * Willy Røgeberg — Ammunta, 50 m vapaapienoiskivääri, makuu === Hopeaa === * Henry Tiller — Nyrkkeily, sarja 72,6 kg * Karsten Konow, Fredrik Meyer, Vaadjuv Nyqvist ja Alf Tveten — Purjehdus, 6mR * John Ditlev-Simonsen, Tit Ditlev-Simonsen, Magnus Konow, Lauritz Schmidt, Hans Struksnæs, Jacob Tullin Thams ja Nordahl Wallem — Purjehdus, 8mR === Pronssia === * Erling Nilsen — Nyrkkeily, sarja 79,4 kg * Arne Brustad, Nils Eriksen, Odd Frantzen, Sverre Hansen, Rolf Holmberg, Øivind Holmsen, Fredrik Horn, Magnar Isaksen, Henry Johansen, Jørgen Juve, Reidar Kvammen, Alf Martinsen, Magdalon Monsen ja Frithjof Ulleberg — Jalkapallo, miehet == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Jarkko Koskinen

Jarkko Markus Koskinen (s. 21. tammikuuta 1975 Lahti) on uransa lopettanut suomalainen jalkapalloilija. Koskinen muistetaan parhaiten FC Lahden monivuotisena kapteenina ja kovaotteisena puolustavana keskikenttäpelaajana. Koskinen on toiminut uransa jälkeen FC Reippaan toiminnanjohtajana.FC Reipas ==Saavutukset== *SM-hopea 1993, 1994, 1995, 1996 *Suomen Cup 1995 ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Veikkausliigan legendat Luokka:Vuonna 1975 syntyneet Luokka:Elävät henkilöt
Huppusiepot

Huppusiepot (Melanodryas) on pensassieppojen heimoon kuuluva varpuslintusuku. Huppusieppojen sukuun kuuluu BirdLifen mukaan 3 lajia. == Huppusieppoihin kuuluvia lajeja == * Huppusieppo (Melanodryas cucullata) * Lännenhuppusieppo (Melanodryas westralensis) * Tasmaniansieppo (Melanodryas vittata) ==Lähteet== == Aiheesta muualla == *ITIS: Melanodryas Luokka:Pensassiepot
Jonas Furrer

Jonas Furrer (3. maaliskuuta 1805 Winterthur, Zürich − 25. heinäkuuta 1861 Bad Ragaz, Sankt Gallen) oli eräs modernin Sveitsin perustajista. Hänet valittiin 16. marraskuuta 1848 maan ensimmäisen liittoneuvoston jäseneksi. Liittopresidenttinä Furrer oli vuosina 1848−1849, 1852, 1855, 1858. Liittoneuvostossa hänellä oli oikeus- ja sisäministerin salkku. == Aiheesta muualla == * Furrerin profiili liittoneuvoston sivuilla Luokka:Sveitsin liittoneuvoston jäsenet Luokka:Sveitsin liittopresidentit Luokka:Vuonna 1805 syntyneet Luokka:Vuonna 1861 kuolleet
Kerttusiepot

Kerttusiepot (Microeca) on pensassieppojen heimoon kuuluva varpuslintusuku. Kerttusieppojen sukuun kuuluu BirdLifen mukaan 3 lajia. == Kerttusieppoihin kuuluvia lajeja == * Ruskokerttusieppo (Microeca fascinans) * Sitruunakerttusieppo (Microeca flavigaster) * Tanimbarinsieppo (Microeca hemixantha) ==Lähteet== == Aiheesta muualla == *ITIS: Microeca (englanniksi) Luokka:Pensassiepot
Valkosilmäsiepot

Valkosilmäsiepot (Pachycephalopsis) on pensassieppojen heimoon kuuluva varpuslintusuku. Valkosilmäsieppojen sukuun kuuluu BirdLifen mukaan kaksi lajia. == Valkosilmäsieppoihin kuuluvia lajeja == * Valkosilmäsieppo (Pachycephalopsis poliosoma) * Vihersieppo (Pachycephalopsis hattamensis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Pachycephalopsis Luokka:Pensassiepot
Élber

Élber Giovane de Souza, pelaajanimeltään Élber, (s. 23. heinäkuuta 1972 Londrina, Brasilia) on entinen jalkapalloilija. Hän tuli urallaan tunnetuksi maalintekijänä etenkin Saksan Bundesliigassa, jossa hän on kaikkien aikojen paras ulkomaalainen maalintekijä. Pelaajauransa jälkeen Élber on työskennellyt FC Bayern Münchenin kykyjenetsijänä Brasiliassa. == Saavutuksia == *Saksan mestari: 1999, 2000, 2001, 2003 *Ranskan mestari: 2004, 2005 *Sveitsin Cup- mestari: 1994 *Saksan Cup-mestari: 1997, 1998, 2000, 2003 * Mestarien liigan voittaja: 2001 *Intercontinental Cupin voitto: 2001 *Campeonato Mineiro: 2006 == Henkilökohtaisia saavutuksia == *Bundesliigan paras maalintekijä: 2003 (jaettu Thomas Christiansenin kanssa) *Bundesliigan kaikkien aikojen paras ulkomaalainen maalintekijä Luokka:Brasilialaiset jalkapalloilijat Luokka:Vuonna 1972 syntyneet Luokka:Elävät henkilöt
Mario Kasun

Mario Kasun (s. 5. huhtikuuta 1980 Vinkovci, Kroatian ST) on kroatialainen ammattilaisuransa lopettanut koripalloilija. == Ura == === Seurajoukkueet === Kasun aloitti koripallon pelaamisen vasta 14-vuotiaana pelattuaan sitä ennen jalkapalloa. Kasunin ensimmäinen ammattilaisjoukkue oli KK Zrinjevac, jossa hän pelasi kolmen kauden ajan. Vuonna 2000 hän lähti Gonzagan yliopistoon, jossa hän pelasi kahden kauden ajan. Vuoden 2002 NBA:n varaustilaisuudessa hänet valittiin numerolla 41. Hänet varannut Los Angeles Clippers kauppasi hänet kuitenkin Orlando Magicille. Tämän jälkeen Kasun siirtyi Köln 99ersiin, josta hänet vapautettiin vuoden 2002 tammikuussa. Kasun jatkoi uraansa Saksassa ja liittyi Deutsche Bank Skylinersin joukkueeseen. Vuodet 2004–2006 Kasun vietti Orlando Magicissä, jossa hän teki keskimäärin 2,7 pistettä ja otti 2,6 levypalloa. NBA:n jälkeen hän palasi Eurooppaan FC Barcelonaan. Kahden kauden jälkeen hän teki sopimuksen turkkilaisen Efes Pilsenin kanssa. === Maajoukkue === Kasun on kuulunut Kroatian alle 18-vuotiaiden ja alle 20-vuotiaiden koripallomaajoukkueisiin. Hän pelasi vuosien 2005, 2007 ja 2009 EM-kilpailuissa. == Yksityiselämä == Kasun on harras katolilainen. Hänet tunnetaan näyttävistä tatuoinneistaan. Hän otti ensimmäisen tatuointinsa 15-vuotiaana ja hänellä on yhteensä 30 tatointia. == Lähteet == == Aiheesta muualla == *Euroliigan pelaajaprofiili *NBA:n pelaajaprofiili Luokka:Kroatialaiset koripalloilijat Luokka:Vuonna 1980 syntyneet Luokka:Elävät henkilöt
Vladimír Bouzek

Vladimír Bouzek (3. joulukuuta 1920 Třebíč, Tšekkoslovakia – 31. heinäkuuta 2006) oli jääkiekkoilija ja jalkapalloilija, joka loi merkittävän uran Tšekkoslovakian jääkiekkomaajoukkueessa ja maansa Extraligassa. Hän saavutti hopeaa 1948 talviolympialaiset. Hänet valittiin International Ice Hockey Federation Hall of Famen jäseneksi vuonna 2007. Jalkapallossa Bouzek pelasi kolme maaottelua Tšekkoslovakian paidassa vuosina 1950 ja 1951. Pelaajauran jälkeen Vladimír Bouzek toimi jääkiekkovalmentajana ja vuosina 1968–1970 vielä Länsi-Saksan maajoukkueen vetäjänä. Luokka:Tšekkoslovakialaiset jääkiekkoilijat Luokka:Tšekkoslovakialaiset jalkapalloilijat Luokka:Tšekkoslovakialaiset olympiamitalistit Luokka:Vuonna 1920 syntyneet Luokka:Vuonna 2006 kuolleet
Tuskegee Airmen

Tuskegee Airmen on nimitys, jota käytetään Yhdysvaltain armeijan ilmavoimissa toisen maailmansodan aikana palvelleista mustista sotilaslentäjistä, jotka koulutettiin Tuskegeen kaupungissa Alabamassa. Tunnetuin yksikkö, jossa Tuskegeessa koulutettuja lentäjiä palveli, oli Euroopan ilmasotatoimiin osallistunut mustien hävittäjälentäjien muodostama 332. hävittäjärykmentti. Yksikkö tunnettiin myös nimellä Red Tails. Rykmentin tarinasta on tehty kaksi elokuvaa, vuoden 1995 The Tuskegee Airmen ja vuoden 2012 Red Tails. == Lähteet == ==Aiheesta muualla== * Viralliset internet-sivut * The Tuskegee Airmen – America's Fighting Red Tails * The Red Tail Project Luokka:Yhdysvaltain ilmavoimat
Javier Casquero

Francisco Javier Casquero Paredes (s. 11. maaliskuuta 1976 Talavera de la Reina, Espanja) on espanjalainen entinen jalkapalloilija. == Ura == Casquero aloitti ammattilaisuransa pelaamalla kotikaupunkinsa joukkueessa, joka pelasi maan toiseksi korkeimmalla sarjatasolla. Toledossa hän pelasi yhteensä viisi kautta, jonka aikana hänet lainattiin vain kerran kuudeksi kuukaudeksi Cultural Leonesaan. Vuonna 1999 hän siirtyi Atlético Madridin reservijoukkueeseen, jossa hän pelasi kuitenkin vain yhden kauden verran. Madridista Casquero siirtyi Sevillaan. Ensimmäisellä kaudellaan 2000–2001 hän pelasi yhteensä 38 ottelua ja teki niissä neljä maalia. Kauden jälkeen Sevilla nousi pääsarjaan. Ensiesiintymisensä pääsarjassa hän teki 26. elokuuta 2001 kotiottelussa Barcelonaa vastaan. Ensimmäisellä pääsarjakaudellaan Casquero teki seitsemän maalia. Casquero oli yksi Sevillan tärkeimpiä pelaajia, kun joukkue sijoittui kausina 2003–2004 ja 2004–2005 pääsarjassa kuudenneksi. Sevillasta hän siirtyi Racing Santanderiin, jossa hän ei kuitenkaan pelannut kuin kauden 2005–2006. Jo paljon kokenut Casquero palasi vuonna 2006 Madridiin, tällä kertaa Getafen riveihin. Hän nousi nopeasti joukkueen avauskokoonpanoon ja oli tärkeä osa joukkuetta, kun se eteni kauden 2007–2008 UEFA Cupissa aina puolivälieriin saakka. Saksalaista Bayern Münchenia vastaan käydyissä otteluissa Casquero onnistui kertaalleen maalinteossa. 21\. huhtikuuta 2009 vierasottelussa Real Madridia vastaan Casquero koki kauhun hetkiä. Casqueron päästyä läpiajoon Real Madridin puolustaja Pepe kaatoi hänet rangaistusalueen sisäpuolella, mistä oli seurauksena rangaistuspotku. Pepe ei kuitenkaan sulattanut tuomiota, vaan potkaisi kaksi kertaa maassa maannutta Casqueroa. Casquero selvisi tilanteesta kuitenkin säikähdyksellä, eikä loukkaantunut vakavammin. Hän asettui itse laukomaan rangaistuspotkua, josta ei kuitenkaan onnistunut tekemään Getafelle 3–2-johtomaalia. Aivan pelin loppuhetkillä Real Madridin Gonzalo Higuaín onnistui maalinteossa, ja niin Getafe lopulta hävisi ottelun 3–2. Hän päätti pelaajauransa kauteen 2013–2014. 3. maaliskuuta 2015 hänet nimettiin Getafen päävalmentaja Pablo Francon apuvalmentajaksi.Pablo Franco sigue y Casquero será su ayudante Marca. Viitattu 15.3.2015. == Lähteet == == Aiheesta muualla == * Javier Casqueron tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1976 syntyneet Luokka:Elävät henkilöt
Juan Ángel Albín

Juan Ángel Albín Leites (s. 17. heinäkuuta 1986 Salto, Uruguay) on uruguaylainen jalkapalloilija. Hän edustaa uruguaylaista Nacionalia ja on pelipaikaltaan hyökkäävä keskikenttäpelaaja. == Ura == Albín aloitti uransa montevideolaisesta Nacionalista. Kolmen kauden aikana hän voitti kolme mestaruutta. Hänen laadukkaat otteensa pelikentillä herättivät kiinnostusta muun muassa espanjalaisessa Getafessa, jonne hän siirtyi kesällä 2006. Ensimmäisellä kaudellaan 2006–2007 Albín pelasi 13 ottelua pääsarjassa. Seuraavalla kaudella 2007–2008 Getafe pääsi pelaaman myös UEFA Cupia, jossa se eteni puolivälieriin saakka tippuen siellä saksalaiselle Bayern Münchenille. Albín teki aikaisemmin neljännesvälieräottelussa portugalilaista Benficaa vastaan tärkeän osuman. Viiden Getafessa viettämänsä kauden jälkeen Albín siirtyi kesällä 2011 barcelonalaiseen Espanyoliin. == Lähteet == Luokka:Uruguaylaiset jalkapalloilijat Luokka:Vuonna 1986 syntyneet Luokka:Elävät henkilöt
Livenä vieraissa 2

Livenä vieraissa 2 on The Voice -radioaseman kokoama kokoelma, joka julkaistiin 6. toukokuuta 2009. Kokoelmalevy sisältää yhdentoista suomalaisen artistin versiot toisen artistin hittikappaleesta studiolivenä. Lisäksi toisella levyllä on mukana kunkin artistin studiolive-versio omasta hitistään. Mukaan kutsutut yhtyeet ja artistit saivat itse valita mistä kappaleesta tekevät omannäköisen versionsa. == Kappaleet == === CD 1: Livenä vieraissa === # Pete Parkkonen: Womanizer (alk.per. esittäjä: Britney Spears) # Sunrise Avenue: First Cut Is the Deepest (alk.per. esittäjä: Cat Stevens) # Sturm und Drang: Right Here Waiting (alk.per. esittäjä: Richard Marx) # Waldo's People: Anna mulle piiskaa (alk.per. esittäjä: Apulanta) # Ilkka Alanko: Mahtisanat (alk.per. esittäjä: Kotiteollisuus) # Hanna Pakarinen: Enter Sandman (alk.per. esittäjä: Metallica) # Juha Tapio: Boulevard of Broken Dreams (alk.per. esittäjä: Green Day) # Haloo Helsinki!: Juokse villi lapsi (alk.per. esittäjä: Pelle Miljoona) # Chisu: I Just Don't Know What To Do With Myself (alk.per. esittäjä: The White Stripes) # Disco: Jatkuu niinkuin sade (alk.per. esittäjä: CMX) # Waurio: Matkustaja (alk.per. esittäjä: Egotrippi) === CD 2: Livenä === # Waldo's People: Lose Control # Sturm Und Drang: Breakaway # Sunrise Avenue: Forever Yours # Pete Parkkonen: Girl in a Uniform # Disco: Levottomat tuulet # Ilkka Alanko: Sattuu # Hanna Pakarinen: Shout It Out Loud # Haloo Helsinki!: Perjantaina # Juha Tapio: Minä olen, sinä olet # Chisu: Kädet ilmassa # Waurio: Menneet on päivät == Lähteet == * Fono Luokka:Vuoden 2009 kokoelma- albumit Luokka:Suomalaiset popalbumit
Herttuatar (elokuva)

Herttuatar () on vuonna 2008 ensi-iltansa saanut Saul Dibbin ohjaama historiallinen draamaelokuva. Amanda Foremanin kirjoittamaan elämäkertaan perustuva Herttuatar kertoo tosipohjaisen tarinan brittiläisestä 1700-luvun aatelisnaisesta Georgiana Cavendishista. Georgiana avioitui 17-vuotiaana Devonshiren herttuan kanssa vuonna 1774. Hän toivoi rakkautta, mutta mies kohteli vaimoaan kuin siitoseläintä, lasten synnyttäjänä. Avioliitosta tuli valtataistelua, jossa oikeus asettui ajan hengen mukaisesti miehen puolelle. Herttuatar Georgianasta kuitenkin tuli politiikan taustatekijä ja aikansa muoti-ikoni. == Juoni == Herttuatar sijoittuu 1700-luvun lopun Britanniaan ja kertoo Devonshiren herttuattaren Georgiana Cavendishin (Keira Knightley) tarinan. Vaikka herttuattaren kauneus, karisma ja tyylitaju tekivät hänestä kuuluisan, hänen tuhlaileva makunsa ja viehtymyksensä uhkapeleihin synkensivät hänet mainettaan. Georgiana oli naimisissa Devonshiren viidennen herttuan William Cavendishin (Ralph Fiennes) kanssa, joka oli paljon vaimoaan vanhempi, kylmä ja etäinen mies. Georgiana tottui pian miehensä räikeään uskottomuuteen ja kasvatti jopa tämän aviottoman tyttären (3-vuotiaana Eva Hrela, 10-vuotiaana Poppy Wigglesworth) omanaan. Tarinan ytimenä toimivat kuitenkin Georgianan intohimoinen mutta tuhoontuomittu suhde tulevan pääministerin, jaarli Charles Greyn (Dominic Cooper), kanssa sekä hänen, hänen miehensä ja parhaan ystävänsä lady Bess Fosterin (Hayley Atwell) muodostama monimutkainen kolmiodraama. == Näyttelijät == Lähde: Viitattu 19.6.2022. == Lähteet == == Aiheesta muualla == * Luokka:Brittiläiset draamaelokuvat Luokka:Vuoden 2008 brittiläiset elokuvat Luokka:Historialliset draamaelokuvat Luokka:Parhaan puvustuksen Oscar-palkinnon saaneet elokuvat Luokka:Elämäkertoihin ja muistelmiin perustuvat elokuvat
Endotoksiinit

Endotoksiinit ovat gramnegatiivisten bakteerien ulkokalvon sisältämiä myrkkyaineita, jotka vapautuvat bakteerin hajotessa. Termi erottelee nämä toksiinit eksotoksiineista, joita bakteerit erittävät ulkopuolelleen. Endotoksiinista puhuttaessa tarkoitetaan usein lipopolysakkaridia (LPS), jonka lipidi A -osa aiheuttaa infektion aikana isäntäelimistössä toksisia reaktioita: kuumetta, valkosolujen ja verihiutaleiden niukkuutta sekä mahdollisesti šokin (endotoksiinišokki). Endotoksiineja ovat kuitenkin myös Bacillus thuringiensis -bakteerin delta-endotoksiinit, jotka ovat kiteisiä proteiineja. ==Lähteet== * Duodecimin terveyskirjasto * TYKS-laboratorion tutkimusohjekirja === Viitteet === Luokka:Bakteerimyrkyt Luokka:Mikrobitoksiinit Luokka:Toksikologia
Deoksinivalenoli

Deoksinivalenoli eli vomitoksiini on homemyrkky. Kemialliselta rakenteeltaan deoksinivalenoli kuuluu trikotekeeneihin, jotka ovat nelirenkaisia seskviterpeenejä. Deoksinivalenoli kuuluu B-tyypin trikotekeeneihin, joiden tunnusmerkkinä on C-8 -sitoutunut karbonyyliryhmä. Aine kiteytyy neulamaisiksi, värittömiksi kiteiksi ja liukenee veteen sekä joihinkin polaarisiin liuottimiin, kuten metanoliin, asetonitriiliin ja etyyliasetaattiin. Deoksinivalenolia tuottavat muun muassa Fusarium- homeet.Tietoa deoksinivalenolista EFSA:n verkkosivuilla Deoksinivalenolin kemiallinen kaava on C15H20O6, moolimassa 296,32 g/mol, kiehumispiste 151 °C ja CAS-numero 51481-10-8. ==Deoksinivalenolin terveydelliset vaikutukset== Eläinkokeiden perusteella deoksinivalenoli voi vaarantaa terveyttä sekä lyhytkestoisessa että pitkäaikaisessa altistuksessa. Kerta-annostuksella deoksinivalenolilla on havaittu kaksi tyypillistä toksikologista vastetta: ruokahaluttomuus ja oksentelu. Lisäksi kerta-annoksina deoksinivalenolin on havaittu vahingoittavan ruoansulatuselimien soluja. Deoksinivalenolilla saastuneen viljan tiedetään aiheuttaneen sairauksia, joihin on liittynyt pahoinvointia, oksentelua, ruoansulatuselimistön häiriöitä, huimausta, ripulia ja päänsärkyä. Näissä tapauksissa deoksinivalenolin pitoisuus viljoissa on ollut 3–93 mg/kg.WHO Technical Report Series, No. 906, 2002. Evaluation of certain mycotoxins Viljan saastumisen on voinut aiheuttaa Gibberella zeae. Eläinkokeissa deoksinivalenolin tärkein terveydellinen haitta on ollut elimistön vastustuskyvyn aleneminen. Yhdenmukaisimpia vaikutuksia lyhytkestoisilla ja pitkäkestoisilla annostuksilla on ollut vähentynyt kasvu. Suuremmat annokset näyttävät heikentävän sisäelinten, kuten kateenkorvan, pernan, maksan ja sydämen kasvua. Hiirikokeet ovat osoittaneet, että deoksinivalenoli ei ole syöpävaarallinen yhdiste. Kansainvälinen syöväntutkimuskeskus IARC on luokitellut deoksinivalenolin luokkaan 3 eli yhdisteeksi, jota ei voida luokitella ihmiselle syöpää aiheuttavaksi.IARC, 1993; Some Naturally Occurring Substances: Food Items and Constituents, Heterocyclic Aromatic Amines and Mycotoxins EU:n Elintarvikealan tiedekomitea on määrittänyt vuonna 1999 deoksinivalenolin päivittäiseksi enimmäissaantimääräksi 1 μg / ruumiinpaino kg.Wijnands & al.; National Institute of Public Health and the Environment, 2000; An overview of adverse health effects caused by mycotoxins and bioassays for their detection. ==Lähteet== == Aiheesta muualla == *PubChem: Deoxynivalenol *Safety data for deoxynivalenol *KEGG: Deoxynivalenol *Toxin and Toxin Target Database (T3DB): Vomitoxin Luokka:Mikrobitoksiinit Luokka:Homemyrkyt Luokka:Trikotekeenit
T-2-toksiini

T-2-toksiini on homemyrkky. Se kuuluu A-tyypin trikotekeeneihin, mikä tarkoittaa sitä, että siinä ei ole karbonyyliryhmää. Toksiinia tuottavat esimerkiksi eräät Fusarium-lajit kuten Fusarium sporotrichioides. T-2-toksiini metaboloituu elimistössä nopeasti HT-2-toksiiniksi. T-2-toksiinin kemiallinen kaava on C24H34O9, moolimassa 466,52 g/mol ja CAS-numero 21259-20-1. == Terveysvaikutukset == T-2-toksiinin myrkyllisyystietous perustuu pääasiassa noin kuukauden mittaisiin hiirikokeisiin. Niissä on havaittu T-2-toksiinin vaikuttavan enimmäkseen immuunijärjestelmän toimintaan, kuten leukosyyttimäärien muutoksiin ja alentuneeseen vasta-aineiden muodostumiseen. T-2-toksiinin on myös havaittu vaikuttavan mikrobisten tulehdusten vastustuskykyyn. Hiirikokeiden perusteella IARC on luokitellut T-2-toksiinin luokkaan 3 eli yhdisteeksi, jota ei voida luokitella ihmiselle syöpää aiheuttavaksi. EU:n Elintarvikealan tiedekomitea määritti vuonna 2001 T-2- ja HT-2-toksiineille yhteisen siedettävän päivittäisen enimmäissaantimäärän 0,06 μg/kg rp. Tähän oli syynä nimenomaan se, ettei T-2- ja HT-2-toksiinien haittavaikutuksia kyetty varmuudella erottamaan toisistaan. == Lähteet == # WHO Technical Report Series, No. 906, 2002. Evaluation of certain mycotoxins(Fifty-sixth report of the Joint FAO/WHO Expert Committee on Food Additives). Artikkelin verkkoversio # IARC. 1993. Some Naturally Occurring Substances: Food Items and Constituents, Heterocyclic Aromatic Amines and Mycotoxins. Monographs on the Evaluation of Carcinogenic Risks to Humans 56. Artikkelin verkkoversio # Wijnands LM, van Leusden FM. An overview of adverse health effects caused by mycotoxins and bioassays for their detection. National Institute of Public Health and the Environment 2000: RIVM report 257852 004 Artikkelin verkkoversio === Viitteet === == Aiheesta muualla == *Finto, Asiasanastot ja ontologiat: T-2-toksiini *PubChem: T-2 Mycotoxin *Human Metabolome Database (HMDB): T2 Toxin *Food Component Database (FooDB): T2 Toxin *Toxin and Toxin Target Database (T3DB): T2 Toxin *KEGG: T-2 Toxin *ChemBlink: T 2 Toxin Luokka:Trikotekeenit Luokka:Mikrobitoksiinit Luokka:Homemyrkyt
Keltanokkatoko

Keltanokkatoko (Tockus flavirostris) on sarvinokkien heimoon kuuluva toko. == Koko ja ulkonäkö == Keltanokkatoko kasvaa 50-60 cm pitkäksi. Lajin tunnistaa helpoiten kirkkaan keltaisesta nokastaan. Keltaisten silmien ympärys on paljas ja punainen. Päälaki on musta ja muu pään alue on vaaleanharmaa. Siivet ovat päältä mustanruskeita ja niissä on valkoisia pilkkuja. Suuret siipisulat ovat mustanruskeita. Vatsa on vaalea. Pyrstö on mustanruskea. == Levinneisyys == Keltanokkatokoa tavataan Djiboutissa, Eritreassa, Etiopiassa, Keniassa, Somaliassa, Sudanissa, Tansaniassa ja Ugandassa. Ne asuvat puissa ja pensaissa kuivilla puusavanneilla. == Lisääntyminen == Keltanokkatokonaaras tekee pesän puussa olevaan luonnonkoloon. Naaras muuraa pesäaukon lähes kokonaan kiinni. Muuriin jätetystä raosta koiras ruokkii naarasta kun se hautoo tai hoivaa poikasia. Naaras murtautuu ulos pesästä kun poikaset ovat puolikasvuisia. Naaras muuraa kolonsuun taas lähes kiinni ja auttaa lopuksi koirasta poikasten ruokkimisessa. == Ravinto == Keltanokkatokon ruokavalio koostuu hyönteisistä, skorpioneista, jyrsijöistä, hedelmistä ja siemenistä. == Lähteet == * Cristopher M. Perrins, Otavan lintutieto, Otava === Viitteet === Luokka:Sarvinokkalinnut
Tsearalenoni

Tsearalenoni, usein myös zearalenoni, on kemialliselta rakenteeltaan resorisyklinen laktoni. Se muodostaa valkoisia kiteitä, jotka eivät liukene veteen. Tsearalenoni on hyvin stabiili yhdiste, eikä se hajoa korkeissakaan lämpötiloissa. Tsearalenonia saadaan esimerkiksi Gibberella zeae ja Fusarium culmorumin homeista. Tsearalenonia voi löytyä maissista, kaurasta, ohrasta, vehnästä sekä myös mm. soijapavuista. == Tsearalenonin terveysvaikutukset == Tsearalenonin akuutti toksisuus on alhainen useilla koe-eläimillä, mutta toksiini aiheuttaa muutoksia koe-eläinten lisääntymiselimissä. Pitkäaikaisessa kokeessa on tsearalenonilla on havaittu olevan hormonaalisia (estrogeenisiä) vaikutuksia: vähentynyttä hedelmällisyyttä, pienentyneitä poikuekokoja sekä hormonitoiminnan muutoksia. Teratogeenisiä vaikutuksia ei ole havaittu. Kansainvälinen syöväntutkimuskeskus IARC on luokitellut tsearalenonin luokkaan 3, eli yhdisteeksi, jonka syöpävaarallisuutta ihmisille ei ole pystytty osoittamaan. EU:n Elintarvikealan tiedekomitea määritti vuonna 2000 tsearalenonin siedettäväksi päivittäiseksi enimmäissaantimääräksi 0,2 μg/kg rp. Yksi zearalenonin metaboliatuotteista on zeranoli (C18H26O5), jonka käyttö on kielletty kasvuhormonina EU-alueella vuonna 1988. == Lähteet == * * * == Aiheesta muualla == *Sari Peura: Mykotoksiinit, 5 Zearalenoni *PubChem: Zearalenone *Zearalenone *Kyoto Encyclopedia of Genes and Genomes (KEGG): Zearalenone *ChemBlink: Zearalenone *Toxin and Toxin Target Database (T3DB): Zearalenone Luokka:Mikrobitoksiinit Luokka:Homemyrkyt
N-asetyyligalaktosamiini

N-asetyyligalaktosamiini (C8H15NO6) on galaktoosisokerin aminojohdannainen. Aineella on useita tärkeitä biologisia tehtäviä. == Biologinen rooli == Eri veriryhmien antigeenit muodostuvat sokereista ja sokerien johdannaisista. A-veriryhmän antigeeni muodostuu N-asetyyliglukosamiinista, galaktoosista, fukoosista ja N-asetyyliglaktosamiinista. O-veriryhmältä N-asetyyligalaktosamiini puuttuu kokonaan ja B-veriryhmässä N-asetyyligalaktosamiini on korvautunut galaktosamiinilla. Golgin laitteessa tapahtuvassa O-glykosylaatiossa N-asetyyligalaktosamiini liittyy seriini- tai treoniiniaminohappoon glukosyylitransferaasientsyymien avulla. N-asetyyligalaktosamiini on useiden muiden sokerien johdannaisten tavoin erittäin tärkeä yhdiste myös solujenvälisessä viestinnässä. == Lähteet == Luokka:Amiinit Luokka:Sokerijohdannaiset
Nivalenoli

Nivalenoli kuuluu B-tyypin trikotekeeneihin, ja se on muiden trikotekeenien tapaan erittäin stabiili yhdiste. Nivalenolia tuottavat muun muassa eräät Fusarium-suvun homesienet kuten esimerkiksi Fusarium nivale. Nivalenolin kemiallinen kaava on C15H20O7, moolimassa 312,3 g/mol, sulamispiste 222–223 °C, leimahduspiste 222 °C, taitekerroin 1,658 ja CAS-numero 23282-20-4. == Nivalenolin terveysvaikutukset == Nivalenolin pääasialliset terveyvaikutukset ovat yleinen toksisuus ja immunotoksisuus. Hiirikokeiden perusteella toksiinin pitkäaikaiset vaikutukset ovat samantapaisia kuin muilla trikotekeeneillä. Pitkäaikainen altistuminen voi johtaa valkosolukatoon. Kansainvälisen syöväntutkimuskeskuksen IARC mukaan nivalenolin syöpävaarallisuus kuuluu luokkaan 3, eli syöpävaarallisuudesta ei ole tarpeeksi näyttöä. EU:n Elintarvikealan tiedekomitea määritti vuonna 2000 nivalenolin siedettäväksi päivittäiseksi enimmäissaantimääräksi 0,7 g/kg rp. == Lähteet == 1\. SCF (Scientific Committee on Food) 2000b. Opinion of the Scientific Committee on Food on Fusarium toxins Part 4: Nivalenol, expressed on 19 October 2000. European Commission 2\. Eriksen G.S., Alexander J. 1998. Fusarium toxins in cereals – a risk assessment. Nordic Council of Ministers, Tema Nord, 502, Copenhagen, Denmark. 3\. Wijnands LM, van Leusden FM. An overview of adverse health effects caused by mycotoxins and bioassays for their detection. National Institute of Public Health and the Environment 2000: RIVM report 257852 004 == Aiheesta muualla == *Nivalenol *PubChem: Nivalenol *Royal Society of Chemistry, ChemSpider: Nivalenol *Human Metabolome Database (HMDB): Nivalenol *Food Component Database (FooDB): Nivalenol *Toxin and Toxin Target Database (T3DB): Nivalenol *Kyoto Encyclopedia of Genes and Genomes (KEGG): Nivalenol *ChemBlink: Nivalenol Luokka:Mikrobitoksiinit Luokka:Homemyrkyt Luokka:Trikotekeenit
HT-2-toksiini

HT-2-toksiini on homemyrkky, joka kuuluu kemiallisen rakenteensa perusteella trikotekeeneihin. Toksiinia tuottavat muun muassa eräät punahomesuvun sienet (Fusarium). HT-2-toksiinin myrkkyvaikutuksia elimistössä on vaikea tutkia, koska se esiintyy aina yhdessä T-2-toksiinin kanssa - T-2-toksiini muuttuu elimistössä HT-2-toksiiniksi. Vertailevat tutkimukset ovat antaneet näyttöä siitä, että niillä on samankaltaisia terveysvaikutuksia.WHO Technical Report Series, No. 906, 2002: Evaluation of certain mycotoxinsIARC, 1993: Some Naturally Occurring Substances: Food Items and Constituents, Heterocyclic Aromatic Amines and Mycotoxins. Monographs on the Evaluation of Carcinogenic Risks to Humans EU:n Elintarvikealan tiedekomitea määritti vuonna 2001 T-2- ja HT-2-toksiineille yhteisen enimmäissaantimäärän: 0,06 μg/kg rp päivässä. Yhteiseen arvoon oli syynä se, ettei T-2- ja HT-2-toksiinien haittavaikutuksia kyetty erottamaan varmuudella toisistaan.Wijnands & al, 2000: An overview of adverse health effects caused by mycotoxins and bioassays for their detection. == Lähteet == == Aiheesta muualla == *PubChem: HT-2 toxin *Toxin and Toxin Target Database (T3DB): HT-2 Toxin *ChemBlink: Mycotoxin HT 2 Luokka:Mikrobitoksiinit Luokka:Homemyrkyt Luokka:Trikotekeenit
Maya-Mayan kansainvälinen lentoasema

Maya-Mayan kansainvälinen lentoasema (IATA: BZV, ICAO: FCBB) on toinen Kongon tasavallan kahdesta kansainvälisestä lentoasemasta. Se sijaitsee maan pääkaupungissa Brazzavillessa. Kentän kiitotien pituus on 3 300 metriä. Vuonna 2004 Maya-Mayan kansainvälinen lentoasema palveli 447 699 matkustajaa. ==Lentoyhtiöt ja kohteet== * Air Europe (Cotonou, Johannesburg, Pointe Noire) * Air France (Bangui, Pariisi-Charles de Gaulle) * Air Ivoire (Cotonou, Yaoundé) * Air Mali (Bamako, Cotonou) * Air Mauritanie (Nouakchott) * Benin Golf Air (Cotonou) * Ethiopian Airlines (Addis Abeba, Kinshasa) * Gabon Airlines (Libreville) * Hewa Bora Airways (Kinshasa) * Interair South Africa (Johannesburg, Libreville) * Kenya Airways (Nairobi) * Royal Air Maroc (Casablanca, Douala) * TAAG Angola Airlines (Bangui, Luanda) * Toumai Air Chad (Bangui, Douala) * Trans Air Congo (Cotonou, Pointe Noire) ==Lähteet== Luokka:Kongon tasavallan lentoasemat Luokka:Brazzaville
Marlene Favela

Marlene Favela (s. 5. elokuuta 1976 Santiago Papasquiaro, Durango) on meksikolainen näyttelijä. Hän on tullut tunnetuksi muun muassa telenovelasta Zorro – miekka ja ruusu. Hän toimii myös mallina näyttelemisen ohessa. Luokka:Meksikolaiset näyttelijät Luokka:Vuonna 1976 syntyneet Luokka:Elävät henkilöt
Volts

Volts on australialaisen hard rock -yhtye AC/DC:n vuonna 1997 julkaisema albumi. Se sisältää harvinaista materiaalia entisen laulajan Bon Scottin ajalta. Levy on myös julkaistu Bonfire -cd-boxissa. ==Kappaleet== # # # # # # # # # # ==Kokoonpano== *Malcolm Young - rytmikitara, taustalaulu *Angus Young - soolokitara *Bon Scott - laulu *Phil Rudd - rummut *Cliff Williams - bassokitara, taustalaulu *Mark Evans - bassokitara kappaleissa "Dirty Eyes", "School Days", "It's a Long Way to the Top (If You Wanna Rock 'n' Roll)" ja "Ride On" Luokka:Vuoden 1997 kokoelma-albumit Luokka:AC/DC:n kokoelma-albumit
Trikotekeenit

Trikotekeenit muodostavat laajan yhdisteryhmän, joka kuuluu seskviteterpeeneihin. Trikotekeenejä tuottavat tietyt homelajit, jotka kuuluvat seuraaviin homesienisukuihin: ennen muuta Fusarium, mutta myös Myrotecium, Cephalosporium, Vertimonosporium sekä Stachybotrys. Sienet, jotka tuottavat trikotekeeneja, ovat kasvipatogeeneja, ja tuhoavat erilaisia viljelykasveja. Koska toksiinintuottajat pilaavat elintarvikkeita, ne tunnetaan ympäri maailman ihmisten ja eläinten myrkyttäjinä. Niitä pidetään myös potentiaalisina biologisina aseina. ==Trikotekeenien kemialliset ominaisuudet== Trikotekeenit ovat tyypillisesti hyvin stabiileja, alhaisen molekyylimassan omaavia yhdisteitä, jotka liukenevat suhteellisen huonosti veteen. Asetoniin, etyyliasetaattiin, kloroformiin, dimetyylisulfoksidiin, etanoliin, metanoliin ja propyleeniglykoliin ne liukenevat sen sijaan hyvin. Puhtailla trikotekeeneillä on yleensä alhainen höyrynpaine. Kun trikotekeenejä liuotetaan homekasvustoista orgaanisilla liuottimilla, muodostuu kellanruskeaa nestettä. Kun liuottimen annetaan haihtua, muodostuu keltaista, kidemäistä tuotetta. Puhtaat trikotekeenit kestävät korkeita lämpötiloja, ilmaa ja valoa, mutta 3–5 % pitoinen natriumhypokloriitti inaktivoi toksiinit. Natriumhypokloriitin tehoa voi lisätä pienellä määrällä alkalia. ==Trikotekeenien toksikologiaa== Trikotekeenit kuuluvat mykotoksiineihin, ja ne ovat myrkyllisiä nisäkkäille, linnuille, kaloille ja kasveille. Kotieläimille sattuneita myrkytyksiä tunnetaan lukuisia, ja muutamissa tapauksissa on sattunut ihmisten myrkytyksiä.Kotsonis FN, Burdock GA, Food toxicology, s. 1339, kirjassa Klaassen CD, (toim). Casarett & Doull's Toxicology, McGraw-Hill, New York 2013.ISBN 978-0-07-176923-5. Eräs tunnetuimmista myrkytysepisodeista tapahtui Orenburgissa Neuvostoliitossa vuonna 1944, kun sodan aikana vilja jäi pellolle ja homehtui. Kuolleisuus oli viljan syönnistä sairastuneilla jopa 60 %, ja oireina oli oksentelua, ripulia, ihotulehduksia ja verenvuotoja. Akuutti myrkyllisyys vaihtelee yhdisteestä ja myrkytyksen saaneesta koe-eläimestä riippuen. Trikotekeenit estävät proteiinisynteesiä ja kiinnittyvät ribosomeihin. Ne aiheuttavat muun muassa ripulia, oksentelua, painonlaskua, hermostohäiriöitä, sydän- ja verisuonihäiriöitä, immuunijärjestelmän lamaantumista,verisolujen katoa, iho- oireita sekä hedelmällisyyden alenemista. Tappava annos on eri lajeilla 0,5–70 mg/kg.Elonen E. Sienimyrkytykset, ss. 1145–1152 kirjassa Koulu M, Mervaala E, Tuomisto J. Farmakologia ja toksikologia, 8. p. Kustannus Oy Medicina, Kuopio 2012. ISBN 978-951-97316-4-3 Luettavissa myös verkossa http://www.medicina.fi. ==Trikotekeenejä== Deoksinivalenoli; skirpenolit; HT-2; neosolanioli; nivalenoli; roridiinit; satratoksiinit; trikodermiini; T-2; verrukariinit ==Lähteet== Robert W. Wannemacher JR., Stanley L. Wiener, M.D.; Medical Aspects of Chemical and Biological Warfare:Trichothecene Mycotoxins (englanniksi) ===Viitteet=== == Aiheesta muualla == *Terveysportti: Trikotekeenit *Trichothecene mycotoxins *
Asianosainen

Asianosainen tarkoittaa niitä henkilöitä tai oikeushenkilöitä, joiden nimissä oikeudenkäynti tai hallintomenettely tapahtuu. Riita-asiassa asianosaisia ovat riitapuolet eli oikeussuojaa kanteessaan pyytävä kantaja ja kanteen kohteena oleva vastaaja. Rikosasiassa asianosaisia ovat kantajina toimivat virallinen syyttäjä ja asianomistajat sekä vastaajana toimiva syytetty. Joissakin tapauksissa asianosaisia nimitetään hakijaksi ja vastaajaksi.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 Aiemmin oli kiistanalaista oliko rikosasiassa lainkaan asianosaisia. Nykyisin myös rikosprosessin yhteydessä käytetään käsitettä asianosainen, jollaiseksi myös syyttäjä katsotaan.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palstat 33–34 Esitutkinnassa epäillyllä on asianosaisen asema, mutta tämä asema ei ole niin kiinteä kuin oikeudenkäynnissä. Todistajana olleesta henkilöstä saattaa tulla epäilty ja epäiltynä ollut henkilö voi osoittautua syyttömäksi, jolloin häntä ei enää pidetä epäiltynä.Encyclopædia iuridica fennica, osa IV palsta 59 Hakemuslainkäytössä vain hakija on asianosainen, eikä siinä synny lainkaan kahden asianosaisen suhdetta. Riitaisessa hakemusasiassa vallitsee kuitenkin henkilöiden välinen vastakohtaisuus, jonka tuomioistuin joutuu ratkaisemaan. Tällöin muukin henkilö kuin hakija kutsutaan kuultavaksi ja hän voi tehdä väitteitä ja esittää näyttöä hakemusta vastaan sekä valittaa tuomioistuimen päätöksestä. Tällaisen henkilön asema on verrattavissa siviiliprosessin asianosaiseen.Encyclopædia iuridica fennica, osa IV palsta 96 Asianosainen tai hänen laillinen edustajansa voidaan velvoittaa saapumaan esitutkintaan tai oikeuden eteen tai viranomaisen eteen. Jos hän laiminlyö tämän velvollisuuden, eikä laiminlyönti johdu laillisesta esteestä voidaan henkilö noutaa pakolla. Jos henkilö oikeudenkäynnin vireilläollessa lakkaa olemasta asianosainen eli hän esimerkiksi kuolee, voi kyseeseen tulla asianosaisseuraanto. Tällöin entisen asianosaisen tilalle tulee ulkopuolinen henkilö uudeksi asianosaiseksi ja oikeudenkäynti jatkuu siitä, mihin se oli jäänyt.Encyclopædia iuridica fennica, osa IV palsta 37 Asianosaisjulkisuus tarkoittaa asianosaisen oikeutta saada tietoja oman asiansa käsittelystä. Se on keskeinen asia oikeusturvan takaamisessa. Asianosaisjulkisuus on laajempaa kuin yleisön oikeus tietojen saantiin eli julkisuus. ==Lähteet== == Aiheesta muualla == * Luokka:Oikeudenkäynti
TF1 Group

TF1 Group (ranskaksi Groupe TF1) on ranskalainen mediayhtiö, joka omistaa Euroopan suurimman yksityisen TV-kanavan TF1:n. Yhtiö syntyi kun TF1 yksityistettiin vuonna 1987. TF1 Groupin suurin omistaja on ranskalainen monialayhtiö Bouygues noin 43 %:n osuudella. 2014 TF1 Group myi 51 % osuuden Eurosportista Discovery Communicationsille. == TF1 Groupin omistamat televisiokanavat == * TF1 * LCI * TMC * Histoire TV * Ushuaïa TV * TFX * SerieClub * TF1 Series Films * Motors TV == Lähteet == == Aiheesta muualla == * TF1 Groupin kotisivut Luokka:Ranskalaiset televisioyhtiöt Luokka:Viestintäyhtiöt Luokka:TF1
Victoria Libertas Pesaro

Unione Sportiva Victoria Libertas Pallacanestro on italialainen koripalloseura. Seuran tunnetumpi nimi on Scavolini Pesaro, joka tulee seuran sponsorista, Scavolinista. == Historia == Vuonna 1946 perustetun seuran kulta- aikaa oli 1980-luku, jolloin se voitti Saporta Cupin, Serie A:n ja Italian Cupin. Vielä 1990-luvuna alussa voitti yhden Italian mestaruuden ja Cupin. Vuonna 2005 alkoivat seuran vaikeudet, kun sen talous oli pahasti kuralla. Seurasta alkoi kuulu hälyttäviä merkkejä ja palkat olivat pahasti myöhässä. Kauden 2004–2005 päätteeksi seura putosi kolmanneksi korkeimmalle tasolle ja aloitti uuden nousun kohti huippua. Kaudella 2006–2007 joukkue voitti toiseksi korkeimman liigan ja nousi kaudeksi 2007–2008 takaisin Serie A:han. == Entisiä pelaajia == * Hanno Möttölä * Teemu Rannikko * Marko Milič * Alphonso Ford * Charles Cornelius Smith * Robert Archibald ==Lähteet== ==Aiheesta muualla== *Virallinen kotisivu *Joukkue Serie A:n sivuilla Luokka:Italialaiset koripalloseurat Luokka:Pesaro
Kimbangulaisuus

Kimbangulaisuus on nykyisessä Kongon demokraattisessa tasavallassa kehittynyt kristinuskon suuntaus. Se kuuluu Afrikan riippumattomiin kirkkoihin. Sillä on miljoonia kannattajia. Suuntauksen perusti Simon Kimbangu, jonka sanotaan alkaneen tehdä parantamisihmeitä vuonna 1921. Liike oli muutaman vuosikymmenen ajan vainottu, ja muun muassa Kimbangu itse kuoli vangittuna. Kimbangun jälkeen liikkeen johto on pysynyt hänen suvussaan. Kimbangun syntymäpaikka N’Kamba on kimbangulaisten keskuudessa tärkeä uskonnollinen kohde. Kimbanguun viitataan liikkeen keskuudessa Kristuksen erityislähettiläänä. Kimbangulaisuus kieltää muun muassa alkoholin käytön, tupakoinnin ja tanssin. Liikkeessä käytetään vuonna 1978 kehitettyä mandombe-nimistä kirjoitusjärjestelmää. Liike, joka on levinnyt laajasti eri puolille maailmaa, toimii myös Suomessa nimellä Kimbangun kirkkokunta. Kimbangun kirkkokunta katsoo, että Jeesus Kristus on perustanut kimbangulaisuuden erityislähettiläänsä Simon Kimbangun kautta.Kimbangun kirkkokunta -nimisen uskonnollisen yhdyskunnan merkitsemisestä uskonnollisten yhdyskuntien rekisteriin Kimbangulaiset viettävät joulua 25. toukokuuta, joka sattuu olemaan kirkon entisen johtajan Papa Dialunganan (k. 2001) syntymäpäivä.Christmas comes late to DR Congo Muita tärkeitä päivämääriä ovat 6. huhtikuuta, jolloin Kimbangu aloitti parantajantyönsä, sekä Kimbangun kuolinpäivä 12. lokakuuta.Christianity in Africa South of the Sahara == Lähteet == * Kirjapaja: Uusien uskontojen käsikirja (toim. Christopher Partridge 2004; suom. 2006) (ISBN 951-607-327-1) === Viitteet === == Aiheesta muualla == Luokka:Kristilliset kirkkokunnat Luokka:Kristinusko Kongon demokraattisessa tasavallassa
Simon Kimbangu

Simon Kimbangu (12. syyskuuta 1887 – 12. lokakuuta 1951) oli uskonnollinen johtaja siirtomaa-ajan Kongossa. Hänen vuodesta 1921 tekemänsä ihmeparannukset kokosivat hänen ympärilleen laajan kannattajajoukon. Belgialaiset huolestuivat ilmiöstä ja tuomitsivat Kimbangun kuolemaan, mutta tuomio muutettiin kuitenkin elinkautiseksi vankeudeksi. Kimbangu kuoli kolmenkymmenen vuoden kuluttua ollessaan yhä vangittuna Belgian Kongossa. Kimbangun seuraajat eivät unohtaneet häntä pitkän vankeuden aikanakaan, ja kimbangulaisella liikkeellä on nykyisin miljoonia kannattajia eri puolilla maailmaa. Kimbangun väitetään saaneen yliluonnollisia näkyjä jo vuodesta 1918.Christianity in Africa South of the Sahara (Archive.org) Hänen asemansa on edelleen hyvin merkittävä kimbangulaisuudessa, jossa hänen katsotaan olevan Kristuksen erityislähettiläs. Liikkeen johto on pysynyt hänen suvussaan. == Lähteet == Luokka:Elinkautisvangit Luokka:Kinshasankongolaiset henkilöt Luokka:Uskonnolliset johtajat Luokka:Kristinusko Kongon demokraattisessa tasavallassa Luokka:Vuonna 1887 syntyneet Luokka:Vuonna 1951 kuolleet Luokka:Yliluonnollinen parantaminen
Hamarin koulu

Hamarin koulu on Porvoossa sijaitseva alakoulu. Tämänhetkinen Hamarin koulu on yksisarjainen alakoulu, jossa opiskelee noin 140 oppilasta.Hamarin koulu Viitattu 7.7.2022. Hamarin koulun Leppälä-koulurakennuksessa todettiin vuonna 2006 kosteusvaurio, josta alkoi useita vuosia kestänyt selvitys- ja suunnittelutyö koulutilojen kuntoon saattamiseksi. Vanha Leppälä purettiin lähes kokonaan, vain liikuntasaliosa säilytettiin ja tilalle rakennettiin uusi koulurakennus. == Historiaa == August Eklöf perusti yksityisen kansakoulun Porvoon höyrysahalle noin 1880-luvun tietämillä. Koulu oli alun perin kaksikielinen. Höyrysahan koulun syntyhistoriasta on olemassa hieman ristiriitaista tietoa, mutta ensimmäiset viralliset kirjalliset maininnat koulun toiminnasta ovat vasta vuodelta 1891. Vuonna 1916 ruotsinkieliset oppilaat siirtyivät Gammelbackan, Haikkoon tai Kråkön kouluun. Seuraavana vuonna koulu kunnallistettiin. Samalla piti perustaa myös ala-aste, joka aloitti toimintansa mantereen puolella Hamarissa Johan Sirenin talossa. Lukuvuosina 1918–1923 ala-aste toimi Hamarin työväentalon alapuolella olevassa Airaksisen talossa, josta oli vuokrattu huone koulukäyttöön. 1921 astui voimaan oppivelvollisuuslaki. Tuolloin koulun johtokunnan ja kyläläisten anomuksesta kunnanvaltuusto hyväksyi Hamarin koulun rakentamisen. Koululle osoitettiin tontti sen nykyiseltä paikalta keskeltä Hamarin kylää. Rakentaminen aloitettiin vuonna 1924, ja koulutyö uusissa tiloissa Tammela- koulurakennuksessa alkoi vuonna 1925. Koivula valmistui vuonna 1927, Mäntylä 1954 ja Leppälä 1973. ==Lähteet== Luokka:Porvoon peruskoulut
Iggaüks

Iggaüks on vironkielinen termi vuonna 1802 säädetylle ja keisari Aleksanteri I:n vahvistamalle talonpoikaislaille, jolla Itämerenmaakuntiin kuuluvien alueiden Vironmaan, Liivinmaan ja Kuurinmaan talonpojille myönnettiin erinäisiä oikeuksia. Talonpojat olivat joutuneet maaorjuuteen Venäjän saatua alueen valtaansa Ruotsilta suuren Pohjan sodan jälkeisessä Uudenkaupungin rauhassa 1721. Lailla laajennettiin talonpoikien oikeusturvaa ja heille sallittiin jonkinasteinen maan omistusoikeus. Lain vironkielinen nimitys Iggaüks tulee sen ensimmäisistä sanoista, jotka tarkoittavat "kukin teistä" (nykyisen viron oikeinkirjoituksen mukaan igaüks). Luokka:Viron historia Luokka:Venäjän laki Luokka:Maaorjuus
Fantasiaan taipuvainen persoonallisuus

Fantasiaan taipuvainen persoonallisuus tarkoittaa persoonallisuuden tyyppiä, joka saattaa selittää useita yliluonnollisiksi määriteltyjä ilmiöitä. Erilaiset lapsuudenaikaiset tekijät voivat vaikuttaa siihen, että henkilöllä on aikuisiällään poikkeuksellisen rikas mielikuvituselämä. Fantasiaan taipuvaisen persoonallisuuden omaavilla saattaa olla useita todentuntuisia paranormaaleja kokemuksia, kuten kehostapoistumiskokemuksia, ilmestyksiä ja abduktiokokemuksia. Fantasiaan taipuvaiset ovat myös muita alttiimpia hypnoosille ja transsitiloille. Monet ovat lapsena pitäneet mielikuvitusystäviä, ja aikuisena fantasiaan taipuvainen saattaa väittää omaavansa yliluonnollisia kykyjä. Joistakuista saattaa jopa tulla meedioita, henkiparantajia tai profeettoja. Teorian fantasiaan taipuvaisesta persoonallisuudesta esittivät Sheryl C. Wilson ja Theodore X. Barber. Teoria julkaistiin teoksessa The fantasy-prone personality: Implications for understanding imagery, hypnosis, and parapsychological phenomena. ==Lähteet== * ===Viitteet=== == Aiheesta muualla == * Ihmeellinen maailma: Fantasiaan taipuvainen persoonallisuus Luokka:Persoonallisuuspsykologia Luokka:Paranormaali
Romasanta

Romasanta on 1800-luvun Espanjaan sijoittuva tositapahtumiin perustuva ihmissusielokuva, joka kertoo Allariz-nimisen kaupungin kauhusta. Ihmisiä on kadonnut ja löytynyt silvottuina, mutta oudoimpana pidetään ruumiiden rasvojen puuttumista. Tämä johtaa ihmiset epäilemään tekijäksi ihmissutta. Jahti on alkanut, mutta suden pyydystäminen vaatii myös sen ihmishahmon kiinniottoa. Alueella liikkuva kauppias ja kirjuri Manuel Romasanta on otollinen epäilty. == Tarina == Silvottuja ruumiita läydetään metsistä ja syyllisiksi epäillään susia, joiden pyydystys muuttuu kaikkien yhteiseksi tehtäväksi. Toisaalla Manuel Romasanta saapuu pelastaen naisen sudelta joka ahdisti häntä ladossa. Nainen on Barbara, hänen kihlattunsa, Marian sisko joka huojentuneena halaa Romasantaa, saaden näin siskonsa mustasukkaisuuden niskaansa. Romansantan ja Marian tytär Teresa on mykkä, ja vanhemmat miettivät hänen viemistään kaupunkiin oppimaan viittomakielen. He lähtivät eikä heitä nähty enää, poikkeuksena Romasanta joka palasi takaisin Barbaran luokse ja valehteli Teresan ja Marian jääneen kaupunkiin asumaan. Poliisi saapuu ruumiin kanssa Barbaran luo joka pelkää perheensä puolesta. Ruumis ei kuuluu hänen perheeseensä mutta hänen hiuksistaan löytyy pieni koru. Ruumiinavauksessa huomataan että kehon rasvat on kirurgisesti poistettu. Romasanta antaa Barbaralle lahjoja, huomiota ja hellyyttä ja saippuaa. Murhien määrä kasvaa entisestään. Eräs turkismetsästäjä pitää Romasantaa varmuudella ihmissutena ja yrittää tappaa tämän hopealuodilla mutta ei osukaan kohteeseensa, vaan naiseen, lähes kohtalokkain seurauksin. Vedettyään luodin ulos Romasanta antaa Barbaralle korun, samanlaisen kaulakorun kuin erään naispuolisen ruumiin hiuksista löytynyt. Barbara alkaa epäillä Romasantan aikeita ja tutkii tämän vaunut löytäen todisteita sekä oman perheensä murhista että muista. Nainen kaapataan, mutta vaunut syttyvät tuleen mahdollistaen hänen pakonsa. Yksin metsässä hän tapaa turkismetsästäjän, joka kertoo Romasantan olevan ihmissusi ja johdattaa tämän pois. Barbara herää nuotion vierestä ja turkismetsästäjä kertoo olevansa itsekin ihmissusi. Turkismetsästäjä menee Barbaran kanssa poliisin puheille ja kertoo tarinansa, mutta hänet vangitaan hulluna. Barbara lähtee etsimään Romasantaa ja kiertää aluetta vetäen vesiperän ja murhien jatkuessa Romasantan jäljissä, kunnes saapuu pellolle jolla miehet korjaavat viljaa. Siellä hän näkee Romasantan ja yrittää tappaa tämän. Poliisi vie Romasantan oikeuden eteen mutta hänet tuomitaan hulluksi ja suljetaan parantolaan, josta hänet vapautettaisiin nopeasti. Tämä ei käy, Barbara poliisipäällikön avustuksella murhaa Romasantan selliinsä hopeatikarilla. Sekä turkismetsästäjä että Romasanta kärsivät lykantropiasta. == Aiheesta muualla == * * Luokka:Brittiläiset kauhuelokuvat Luokka:Espanjalaiset kauhuelokuvat Luokka:Ihmissusielokuvat Luokka:Vuoden 2004 espanjalaiset elokuvat Luokka:Sarjamurhaajaelokuvat Luokka:Vuoden 2004 brittiläiset elokuvat
Jugendweihe

Jugendweihe eli nuorisovihkimys on saksalainen uskonnoton aikuistumiskoulutus. Jugendweihe käydään 13–14-vuotiaana. Nuorisovihkimys aloitettiin 1800-luvulla. Aikuistumiskoulun suorittaneille on annettu kunniakirja ja jokin lahja, esimerkiksi rintakoru. Nykyisin ennen aikuistumisjuhlaa nuoret voivat halutessaan käsitellä heille tarjottavien tilaisuuksien tai kurssin puitteissa teemoja kuten historia ja monikulttuurisuus, kulttuuri ja luovuus, lait ja kansalaisoikeudet, luonto ja tekniikka, ammatit ja työnhaku sekä elämäntavat ja ihmissuhteet. == Historia == Nuorisojuhlan kulta-aikaa oli 1920-luku. Adolf Hitlerin valtaannousu kuitenkin katkaisi vapaa-ajattelijoiden perinteen. Itä- Saksassa juhlia järjestettiin itsenäisenä vapaa-ajattelijoiden toimintana vuoteen 1954 saakka, jolloin kommunistinen puolue kielsi toiminnan vanhalta pohjalta ja muutti sen puolueen tavoitteita vastaavaksi. DDR:ssä Jugendweihe otti valtion tuella kristityn rippikoulun paikan nuorten yleisimpänä aikuistumiskoulutuksena. Saksan jälleenyhdistymisen jälkeen Jugendweihe- toiminta sai takaisin itsenäisyytensä kommunismista, mutta uskonnoton aikuistumiskoulutus oli muodostunut perinteeksi. Itäisissä osavaltioissa jopa 60–70 % nuorista osallistuu nuorisojuhlaan. Kasvatuksellinen osuus on nuorisojuhlasta suurelta osin kadonnut. Arvostelijoiden mielestä juhlan suurin merkitys on nuorten tarpeessa saada lahjoja. Jugendweihe käyminen 14-vuotiaana on joidenkin mielestä liian aikainen ajankohta. Saksassa on monia nuorisojuhlan järjestäjiä, joista tärkeimmät ovat Jugendweihe Deutschland e.V., der Humanistische Verband Deutschland, der Freidenkerverband ja die Arbeiterwohlfahrt. == Lähteet == == Kirjallisuutta == * Luokka:Saksalainen kulttuuri Luokka:Uskonnoton aikuistumiskoulutus